אוא"ז

אוּא"ז (ברוסית: ОАО «Ульяновский автомобильный завод», УАЗ) הוא מפעל רכבים באוליאנובסק ברוסיה המייצר בעיקר רכבי שטח ומיניבוסים. המפעל הוקם לאחר שהממשל הסובייטי החליט על העברת מפעל זיל ממוסקבה. מומחים ממוסקבה הגיעו לאוליאנובסק ב-30 באוקטובר 1941 והחלו בהתארגנות להקמת המפעל. המפעל שייך היום (2010) לחברת "סולרס" ו"סברסטאל-אוטו" (ОАО «Соллерс», ОАО Северсталь-авто).בתקופת מלחמת העולם השנייה המפעל היה שלוחה של זיל. מ-1942 המפעל החל לייצר מכוניות באופן סדיר. בשנות ה-60 של המאה ה-20 המפעל החל בייצור מודלים מתכנון עצמי. בין השנים 1947–1950 בנתה את דגם המשאית הצבאית גא"ז MM. ב-1974 המפעל ייצר את הרכב המיליון שלו.

מאז התפרקות ברית המועצות החברה שוקדת על ייצור רכבי שטח ובאוגוסט 2008 יצא מהמפעל הג'יפ החדיש ביותר של החברה, רכב השטח אוא"ז פיק-אפ.

ראו גם
 GAZ-69

קישורים חיצוניים

 

יצרני רכב רוסיים
יצרני רכב סובייטיים
מקבלי עיטור הדגל האדום של העמל
אוליאנובסק